stanford-oval/wikipedia huggingface dataset:
מסטיף אנגלי
מזג

המסטיף האנגלי משלב עוצמה ושלווה. הוא רגוע ומלא חיבה כלפי בעליו, אך מסוגל להפגין יכולות הגנה ושמירה יוצאות דופן.
הוא ימקם את עצמו בין בעליו לבין אדם לא מוכר ללא היסוס, ובשל כך נחשב לאחד מכלבי השמירה הטובים ביותר, שאינם נרתעים מבני אדם. המסטיף האנגלי ידוע ככלב בעל מזג נעים ואפילו עדין, וכחיית בית נאמנה ומסורה למגדליו. הוא אינו נמצא ברשימת הכלבים המסוכנים בישראל.
מחלות

המסטיף האנגלי דורש תשומת לב מיוחדת בנושאי תזונה ופעילות גופנית בשל גודלו. תוחלת החיים הממוצעת שלו נעה בין 9 ל-11 שנים. מחלות אופייניות הן: היפ דיספלסיה והשמנה.
בעת רכישת גור גזעי מומלץ לבצע בדיקות אגן, גפיים קדמיות ועיניים.
היסטוריה

כנראה שמקורו של המסטיף האנגלי בגזע נכחד בעל השם הלטיני Pugnaces Britanniae, וששמו נגזר מן המילה "Masty" באנגלית עתיקה שפירושה "עוצמתי". הוא הובא לבריטניה במאה השישית לפנה"ס על ידי הרומאים, ושימש ככלב זירה בקרבות נגד דובים, שוורים, תנינים או אריות. ב-1835 העביר הפרלמנט הבריטי חוק האוסר על התאכזרות לבעלי חיים, אשר אסר על קיום קרבות כלבים. כתוצאה מהחוק ירדה הפופולריות של הגזע, עד שנכחד לחלוטין באנגליה בעקבות מלחמת העולם השנייה. אולם, מספר כלבים הובאו ליבשת אמריקה טרם המלחמה, פעולה שמנעה את הכחדתו הכללית של הגזע.
איך להיפטר מהבוס

| --- | --- |

כרזת הסרט בארצות הברית
 בימוי:  סת' גורדון 
 הופק בידי:  ברט ראטנר, ג'יי סטרן 
 תסריט:  ג'ון פרנסיס דולי, מייקל מרקוביץ', ג'ונתן גולדשטיין 
 עריכה:  פיטר טשנר 
 שחקנים ראשיים:  ג'ייסון בייטמן צ'ארלי דיי ג'ייסון סודייקיס קווין ספייסי ג'ניפר אניסטון קולין פארל
 מוזיקה:  כריסטופר לנרץ 
 צילום:  דוד הניגס 
 מדינה:  ארצות הברית 
 חברת הפקה:  New Line Cinema Rat Entertainment
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  8 ביולי 2011
 משך הקרנה:  98 דקות
 שפת הסרט:  אנגלית 
 סוגה:  סרט קומדיה 
 מקום התרחשות:  לוס אנג'לס 
 תקציב:  35-37 מיליון דולר
 הכנסות:  209,638,559 דולר
 הכנסות באתר מוג'ו:   horriblebosses
 פרסים:  פרס הקולנוע של MTV לנבל הטוב ביותר (ג'ניפר אניסטון) 
 סרט הבא:  איך להיפטר מהבוס 2 
 אתר רשמי
 דף הסרט ב־IMDb
 
איך להיפטר מהבוס (באנגלית: Horrible Bosses, מילולית: בוסים נוראיים) הוא סרט קומדיה שחורה אמריקאי משנת 2011, בבימויו של סת' גורדון. הסרט נכתב על ידי מייקל מרקוביץ', ג'ון פרנסיס דיילי וג'ונתן גולדשטיין, והוא מבוסס על ספר מאת מייקל מרקוביץ'. בסרט מככבים השחקנים: ג'ייסון בייטמן, צ'ארלי דיי, ג'ייסון סודייקיס, קווין ספייסי, ג'ניפר אניסטון וקולין פארל. העלילה עוקבת אחר שלושה חברים, ניק, דייל וקורט, המחליטים לרצוח את הבוסים שלהם.
התסריט של מייקל מרקוביץ' נרכש על ידי חברת New Line Cinema בשנת 2005, והתחלת הפקת הסרט המתינה במשך שש שנים, בהם חיפשו מקומות צילום וכן היו שחקנים רבים שנבחנו לתפקידים בסרט. כל זאת עד שנת 2010, שדיילי וגולדשטיין סיימו לכתוב את תסריט הסרט, והסרט לבסוף נכנס לתהליך הפקה.
הקרנת הבכורה של הסרט הייתה ב-30 ביוני 2011 בלוס אנג'לס, והוא יצא לאקרנים ברחבי העולם ב-8 ביולי 2011. הסרט צבר סכומי כסף של 28 מיליון דולרים בשלושת הימים הראשונים של הקרנתו, דבר ששבר את הציפיות והפך אותו לסרט במקום השני בארצות הברית שצבר סכום כסף כה גבוה בסוף השבוע הראשון להקרנתו. כמו כן, הסרט היה הסרט הראשון בכל הזמנים בסוגת הקומדיה השחורה שהרוויח סכום כסף כזה בקופות, והוא עקף את הסרט "מלחמת רוז ברוז" שהחזיק בתואר. הסרט גרף מעל 209 מיליון דולרים ברחבי העולם.
הסרט התקבל בקבלת פנים וביקורות חיוביות, וכמה מבקרים שהיללו את צוות השחקנים. הביקורת על עלילת הסרט הייתה מעורבת יותר. כמה מבקרים הרגישו שהעלילה הייתה מותחת ומושכת, שההומור בוצע היטב, בעוד שאחרים הרגישו כי הבדיחות היו גזעניות, הומופוביות ולועגות כלפי נשים. סרט ההמשך יצא בשנת 2014.
שחקנים ראשיים

ג'ייסון בייטמן בתפקיד ניק הנדריסק.
צ'ארלי דיי בתפקיד דייל ארבוס.
ג'ייסון סודייקיס בתפקיד קורט בוקמן.
ג'ניפר אניסטון בתפקיד ד"ר ג'וליה האריס.
קולין פארל בתפקיד בובי פאלט.
קווין ספייסי בתפקיד דייוויד הרקין.
ג'יימי פוקס בתפקיד דין "מאדרפאקר" ג'ונס.
במהלך שש השנים של תהליך ההפקה של הסרט, כמה שחקנים היו במשא ומתן כדי לככב בו, בהם: אוון וילסון, וינס ווהן, מתיו מקונוהיי, ראיין ריינולדס, פטריק דמפסי וג'וני נוקסוויל.
ב-27 ביולי 2010, אייזיאה מוסטפא אושר להצטרפות לצוות השחקנים. מוסטפא צוטט כשאמר: "זה תפקיד קטן יותר". ג'ולי בואן משחקת בסרט את רונדה, אשתו של הרקין. בואן אמרה כי הדמות שלי "עשויה להיות או לא עשויה להיות מופקרת". הדמות מתוארת ככזו שגורמת לבעלה לקנא בה בכוונה. יואן גראפוד שיחק כזונה ממין זכר אשר הוזמן לשלושת החברים בטעות. לינדזי סלואן מופיע כסטייסי ארוסתו של דייל. פי.ג'יי. ביירן מגלם את קני סומרפלד, מנהל השקעות לשעבר, והשחקנים ונדל פירס ורון וייט מגלמים צמד שוטרים. בוב ניוהארט מגלם את המנכ"ל המתעלל החדש של חברת "קומנדיין"- לואיס שרמן. דונלד סאת'רלנד מגלם בסרט את תפקידו של ג'ק פאלט, אביו של בובי. ג'ון פרנסיס דיילי, התסריטאי של הסרט, משתתף בסרט ומגלם את דמותו של השותף של ניק בעבודתו.
הפקה > פיתוח

התסריט של מרקוביץ' בסרט "איך להיפטר מהבוס" נמכר במכירה פומבית ל-New Line Cinema על ידי חברת הבידור של ברט רטנר - "Rat Entertainment" בשנת 2005. רטנר בתחילה היה מעוניין לביים את הסרט, אבל לבסוף ויתר כיוון שעסק בבימוי הסרט "מיליארד סיבות לשוד". פרנק אוז ודייוויד דובקין היו במגעים ישירים לבימוי הסרט. ג'ון פרנסיס דיילי וג'ונתן גולדשטיין כתבו את התסריט בשנת 2010, ובאותה שנה החל תהליך יצירת הסרט בבימויו של גורדון.
הפקה > עיצוב

מעצב התפאורה בסרט, שפרד פרנקל, טען כי ניסה ליצור סביבות תפאורה שונות ככל שניתן, למשרדים ולבתים של הבוסים ושלושת העובדים. מקום עבודתם של ניק והרקין הוא חברת "קומנדיין", שעוצבה כדי "להגביר את אי הנוחות והחרדה של עובדים זוטרים, אשר נמצאים בחדר אחד גדול ומבוקרים על ידי הבוס, היושב בתוך המשרד הפינתי הגדול שלו, שמשקיף על חדר זה". צוות העיצוב של הסרט נפגש עם בעלי חברות פיננסים כמו שבסרט, כדי ללמוד על הארכיטקטורה של המשרדים שלהם כדי ליצור עיצוב חזותי המתאים, החל מהעובד הזוטר ועד למשרד המנכ"ל. מעצב התלבושות בסרט, קרול ראמזי, עבר עם פרנקל ומעצב הסט יאן פאסקל, כדי להתאים את החליפה של הרקין לצבעים של משרדו – כחול ואפור קרירים. הבית של הרקין – "באותה מידה חסר חוֹם" כמו המשרד, אולם מעוצב יותר ושופע, כולל דיוקן ענקי שלו מצולם יחד עם "אשת הפרס" שלו.
עיצוב המשרד של ג'וליה היה, כפי שתואר – "אתגר", יצירה של "אווירה חושנית" למרפאת השיניים. פרנקל פנה לעיצוב דרך המנטליות של ג'וליה, באומרו, "היא סוג א' במקצועניות במשחק שלה, והיא אוהבת לשחק בחתול ועכבר, כך שזו תהיה סביבה מבוקרת לחלוטין, עם פתחים ונוף לחדרים האחרים – כך שהיא תמיד יודעת מה קורה. זה מאוד מתוכנן, עם תמונות עשירות וצלילים, יצירות אומנות מפוארות ועדיני תאורה – כל אלה מרגיעים עד שאתה נכנס למשרד הפרטי שלה. התריסים סגורים, דלתות עם מנעולים אוטומטיים, ואתה חושב לעצמך – זה 'בית המקדש של האבדון'." המשרד דומה לבית של הדמות, העיצוב של הבית הוא בעל חלונות רחבים המשקיפים על הרחוב, כדי "שיעניק לה את ההזדמנות להיחשף מתי שהיא לא יכולה לעשות זאת בעבודתה".
הסביבה של בובי עוצבה עם יותר ניגודים, הדמות נהייתה חדשה באזור עבודתה. פרנקל תיאר את הניגודים הללו כ-"החברה משקפת את המגע האנושי (של ג'ק פאלט), ואילו הבית (של בובי פאלט) הוא מקום חסר בושה לעצמו ולתיאבון הרברבני שלו". פרנקל המשיך, "זה כולל ערבוב של דברים אקזוטיים וארוטיים, בעיקר עם מוטיבים מצריים ואסיתיים משנות השמונים באווירה של מועדון הלילה הפופולרי סטודיו 54, דוג'ו מאולתר, המון מראות ומיטות עיסוי". חלקים מסוימים של עיצוב הבית סופקו על ידי פרשנותם של גורדון ופארל על הדמות וה"התאהבות" שלו באמנויות לחימה וה"הזיות בעלות התעוזה" שלו.
הפקה > צילומים

הצילומים של הסרט "איך להיפטר מהבוס" התקיימו באזור לוס אנג'לס. צוות ההפקה ניסה למצוא מקומות "שאנשים לא ראו אותם כבר מאה פעמים בטלוויזיה ובקולנוע", בעיקר כדי לגרום לסרט להיראות כאילו הוא לוקח מקום בכל מקום באמריקה, "שבו אנשים מנסים לרדוף אחר החלום האמריקאי אבל נעצרים על ידי בוס נוראי ומתעלל". הסצנות בחברה "קומנדיין" צולמו בבניין משרדים בטורנס, קליפורניה, עם צוות בניית הסט על רצפה "פנויה". לחברת "פאלט כימיקלים", צוות ההפקה מצא מקום בסנטה פה ספרינגס, ובו צינורות ומכולות שמתאימים מאוד למפעלים לכימיה, ומסביב מתקני ניקוי עם מים ומתקני אחסון. כדי לנצל את הדימויים שמסביב, במחסן נדרשה סדרה מקיפה של שיפוצים, כולל חיתוך חלונות בתוך קירות הבטון ויצירת פתחים חדשים כדי לאפשר ולספק תפאורה חיצונית אל סצנת הסיום של הדמות של סאתרלנד. מסעדה בשם "T.G.I. Friday's" בלוס אנג'לס, הייתה בסרט הבר שבו ביקרו ניק, דייל וקורט; בעוד הסצנה שבה נפגשו השלושה עם דין ג'ונס בבר הייתה במרכז העיר לוס אנג'לס.
הסרט צולם באמצעות מצלמה דיגיטלית בשם "Panavisiom Genesis". גורדון עודד את השחקנים לאלתר, אף על פי שאניסטון טענה שאין להיות ביתרון על ההצעה של עמיתיה, באומרה, "הדיאלוג שלי היה פשוט כוריאוגרפיה יפהפייה שלא הייתי צריכה לעשות הרבה".
ביקורות > הכרזה והכנסות

הבכורה העולמית של הסרט התקיימה ב-30 ביוני 2011, ב-"TCL Chinese Theatre", בהוליווד, קליפורניה.
"איך להיפטר מהבוס" הכניס 117,538,559 $ (56.1%) בארצות הברית וקנדה, ועוד 92,100,000 $ (43.9%) בשאר רחבי העולם. סך הכול ההכנסות של הסרט מאז שחרורו הן 209,638,559 $. "איך להיפטר מהבוס" יצא לאקרנים ב-8 ביולי 2011 בארצות הברית וקנדה ב-3,040 בתי קולנוע. ביום הראשון להקרנה של הסרט רשם הסרט הכנסות של 9.9 מיליון דולרים. בסוף השבוע הראשון של הקרנת הסרט, הסרט הכניס סך הכול 28,302,165$
ביקורות > שבחים ופרסים

הסרט קיבל מספר מועמדויות לפרסים, לרבות פרס "Satellite" לשחקן המשנה הטוב ביותר לקולין פארל, ושלוש מועמדויות לפרסי הקומדיה של שנת 2012, כולל השחקן הקומי בייטמן, השחקנית הקומית אניסטון, וסרטי הקומדיה הטובים ביותר. פארל ואניסטון היו גם מועמדים ל"טובים ביותר על המסך" בטקס פרסי הסרטים של MTV לשנת 2012, ואניסטון זכתה בפרס.
| שנה | פרס | קטגוריה | שם המועמד / הזוכה | תוצאה | הערת שוליים |
| --- | --- | --- | --- | --- | --- |
| 2011 | בחירת מבקרי הסרטים | סרט הקומדיה הטוב ביותר | איך להיפטר מהבוס | מועמדות |  |
| 2011 | פרסי "Satellite" | שחקן המשנה הטוב ביותר | קולין פארל | מועמדות |  |
| 2011 | בחירת בני הנוער | הסרט הנבחר של הקיץ | איך להיפטר מהבוס | מועמדות |  |
| 2012 | חבר הליהוק של אמריקה | הישג יוצא דופן בליהוק - הסרט בעל התקציב הכי גדול | איך להיפטר מהבוס: ליסה ביץ' ושרה קצמן | מועמדות |  |
| 2012 | פרסי הקולנוע והטלוויזיה של BMI | פרס פסקול הסרט הטוב ביותר | כריסטופר לנרץ | זכייה |  |
| 2012 | פרסי גולדן טריילר | קומדיית הטלוויזיה הטובה ביותר | איך להיפטר מהבוס | מועמדות |  |
| 2012 | פרסי הסרטים של MTV | השחקן הטוב ביותר המופיע על המסך | קולין פארל | מועמדות |   |
| 2012 | פרסי הסרטים של MTV | השחקן הטוב ביותר המופיע על המסך | ג'ניפר אניסטון | זכייה |   |
| 2012 | פרסי הסרטים של MTV | "שינוי הצורה" (חיבור לדמות) הטובה ביותר על המסך | קולין פארל | מועמדות |   |
| 2012 | סרטי הקומדיה | שחקן קומי | ג'ייסון בייטמן | מועמדות |  |
| 2012 | סרטי הקומדיה | שחקנית קומית | ג'ניפר אניסטון | מועמדות |  |
| 2012 | סרטי הקומדיה | סרט קומדיה | איך להיפטר מהבוס | מועמדות |  |
סרט המשך

סת' גורדון אישר בחודש יולי 2011, כי התנהלו שיחות ודיונים לגבי סרט המשך, בעקבות ההצלחה הכלכלית של הסרט בארצות הברית. גורדון אמר: "כן, אנחנו בהחלט כבר דנו בנושא זה. הסרט התקבל בצורה טובה מאוד בארצות הברית, אז זה נהפך למאמץ מרוכז יותר עכשיו, שאנו מנסים להבין מה יכול להיות ההמשך." ב-4 בינואר 2012 אושר כי סרט המשך ייצא לפועל בעתיד, וכי גולדשטיין ודיילי ישובו לכתוב את התסריט. New Line Cinema דיווחו כי הם במשא ומתן עם גורדון כדי שיביים את הסרט הבא, וכן השחקנים בייטמן, דיי וסודייקיס צפויים לחזור לתפקידיהם.
ב-27 בפברואר 2012, אושר כי גולדשטיין ודיילי בתהליכים של כתיבת התסריט החדש. במרץ 2013, גולדשטיין ודיילי אישרו כי הם הגישו טיוטות של תסריטים רבים לסרט ההמשך, והייצור יתחיל מיד בסיום השלמת התקציב הדרוש. מאוחר יותר באותו החודש בייטמן, דיי וסודייקיס אושרו לשחק שוב בתפקידיהם בסרט ההמשך, ועם פוקס עדיין מתקיים משא ומתן כדי שיחזור. הסרט שוב יהיה בבימויו של גורדון, המופק על ידי ברט רטנר וג'יי שטרן, והצילומים אמורים להתחיל בסוף קיץ 2013.
סרט ההמשך "איך להיפטר מהבוס 2" (Horrible Bosses 2) יצא לאקרנים ב-26 בנובמבר 2014, כשמרבית צוות השחקנים מהסרט הראשון חוזר לגילום דמויותיהם גם בסרט השני, אלה כוללים גם את כריס פיין בתפקיד רקס, כריסטוף ואלץ בתפקיד המשקיע ואביו של רקס וג'ונתן בנקס בתפקיד הבלש הארקן. צילומי הסרט נערכו בקליפורניה בין ספטמבר 2013 ליוני 2014.
פרן קוטון

| --- | --- |

 לידה:  3 בספטמבר 1981 (בת 43) נורת'ווד, הממלכה המאוחדת 
 מדינה:  הממלכה המאוחדת הממלכה המאוחדת
 השכלה:  Haydon School 
 תקופת הפעילות:  מ-1996
 מעסיק:  BBC Radio 1, ITV plc 
 בן זוג:  ג'סי ווד
 מספר צאצאים:  1 
 אתר רשמי
 
פרן קוטון (באנגלית: Fearne Cotton; נולדה ב-3 בספטמבר 1981) היא מנחת טלוויזיה ושדרנית רדיו בריטית.
ביוגרפיה

קוטון נולדה בלונדון רבתי לאם מטפלת אלטרנטיבית ולאב העוסק בעיצוב.
היא החלה את עבודתה כמגישת טלוויזיה בהיותה בת חמש עשרה במסגרת תוכנית הילדים "מועדון דיסני", זאת לאחר שזכתה בתחרות כישרונות צעירים עבור הנחיית התוכנית.
ב-2001 הצטרפה ל-CBBC, אגף הילדים של הBBC שם הגישה את תוכנית המדע "Eureka TV" ואת תוכנית האומנות ומלאכת היד "Finger Tips".
משנת 2002 ועד 2004 הגישה את תוכנית הבוקר "Smile".
ב-2006 הנחתה את העונה השנייה של "אי האהבה", תוכנית ההכרויות של ITV.
ב-2006 ו-2007 שימשה כדוברת הניקוד הבריטי באירוויזיון.
ב-2007 גם הנחתה את  "Making Your Mind Up", האירוע לבחירת נציג בריטניה באירוויזיון, במהלך ערב זה נרשמה מבוכה כאשר היא והמנחה שלצידה טרי ווגן הכריזו בו זמנית את שם הזוכה, אלא שקוטון קראה בשמה של להקת סקוץ' ואילו ווגן קרא בשמה של הזמרת סינדי. קולו של ווגן היה חזק יותר, והקהל היה משוכנע שסינדי היא הזוכה. קוטון מיד דאגה להבהיר כי ווגן טעה, ולהקת סקוץ' היא נציגת הממלכה המאוחדת בהלסינקי. עד היום, ווגן לא מספק הסבר הגיוני לטעות זו.
בשנת 2008 עברה לארצות הברית על מנת להגיש את המשדר של ספר השיאים של גינס, היא פעילה עבור צדקה ותומכת במספר ארגונים בתחום.
הערות שוליים

↑  "Eurovision gaffe 'not technical'" (באנגלית בריטית). 2007-03-19. נבדק ב-2018-11-29.
| --- | --- |
בקרת זהויות :  NLI: 987007385840105171  GND: 1155034708  ISNI: 0000 0003 7190 0260  LCCN: nb2009021520  MusicBrainz: ab505ab6-8c2d-4ebe-99ea-0a6359353e99  VIAF: 96794586   WorldCat (עם VIAF): 96794586
מיילדות

ערך זה עוסק בתחום התמחות רפואית המתמקד בהיריון ולידה. אם התכוונתם לנשים שעיסוקן בסיוע לתהליך הלידה, ראו .
מיילדוּת (או יילוּד) היא תחום התמחות ברפואה המתמקד בטיפול באישה בעת ההיריון, הלידה ומשכב הלידה. התחום כולל מעקב אחר האישה ההרה, פתולוגיה בהיריון, סיבוכים בהיריון, הערכת מצב העובר, ניהול הלידה, מצבי חירום בלידה ועוד.
תחומי העיסוק > בדיקות סקר בהיריון

בדיקות סקר בהיריון נועדו להעריך הריונות בסיכון כלומר הריונות שבהם העובר, האם או התינוק שייוולד הם בסיכון לתחלואה או לתמותה. 
קיימות מספר דרכים ובדיקות, טרם ההיריון, במהלך ההיריון ובמהלך הלידה עצמה, שמטרתן להצביע על סיכונים אפשריים בהיריון.
הערכה פרה-נטלית כוללת בחינה של כל ההיסטוריה הרפואית הקודמת של האם, משום שישנן מחלות כרוניות רבות אשר מסבכות את ההיריון. מחלות אלו כוללות יתר לחץ דם, מחלות כליה, מחלות לב וריאה, אנמיה חרמשית, סרטן, מחלות של בלוטת התריס, אפילפסיה, מחלות כבד ומערכת העיכול ועוד. בפרט נבחנות לידות קודמות וההפלות של האישה, אם ישנן. נבדקת גם היסטוריה משפחתית מפורטת ולברר האם קיימים במשפחה מקרים של מחלות המועברות באופן תורשתי, כגון טאי זקס, ציסטיק פיברוזיס ועוד. בדיקות גנטיות מקיפות יבוצעו כאשר בין שני בני הזוג קיימת קרבה משפחתית.
במהלך ההריון או קודם לו ניתן לערוך בדיקות סקר גנטיות, לאיתור נשאות סמויה לפגמים גנטיים. בדיקות במהלך ההיריון וטרום הלידה כוללות תבחין משולש, מבחנים להערכת לידה מוקדמת, בדיקת מוניטור עוברי, בדיקות להערכת בשלות עוברית, סקר לסוכרת הריונית ועוד רבות.
הערכת העובר מתבצעת באמצעות בדיקת אולטרה סאונד להיריון, בדיקת שקיפות עורפית, דיקור מי שפיר, בדיקת סיסי שליה, הערכת תנועות העובר, פרופיל ביופיזיקלי ותבחינים נוספים.
תחומי העיסוק > לידה

הלידה היא באופן כללי תהליך טבעי ובטוח; למרות זאת, לעיתים מתרחשים סיבוכים במהלך הלידה:
כשיש התחלת לידה ורוצים לזרז אותה, ניתן להיעזר במכשיר ריק (ואקום), כלומר מכשיר המובא אל ראשו של התינוק, יוצר ריק (בעזרת משאבה) ושואב את התינוק אל מחוץ לתעלת הלידה.
במקרה שאין אפשרות להוציא את התינוק בדרך הרגילה, מבצעים לעיתים ניתוח קיסרי להוצאת התינוק.
סיבוכים כלליים כתוצאה מתרופות (משככי כאבים, למשל), הרדמה ותהליכים רפואיים נוספים המבוצעים לעיתים בעת הלידה.
לידת עכוז
מצוקה עוברית, מצב שבו לפי הנתונים שיש לרופא, העובר אינו מקבל מספיק חמצן ברחם.
תחומי העיסוק > לאחר הלידה

משכב הלידה הוא תקופה של שישה שבועות שתחילתה עם סיום הלידה. בתקופה זו חוזר גוף היולדת, מבחינת רמת ההורמונים וגודל הרחם, למצבו לפני ההיריון. התינוק מסתגל בתקופה זו לחיים מחוץ לרחם, שבהם עליו לנשום ולאכול בכוחות עצמו, ולא דרך חבל הטבור. ארגון הבריאות העולמי מתאר תקופה זו כקריטית לבריאות היולדת והתינוק, שאינה זוכה לתשומת לב נאותה.
בימים הראשונים (2–4 ימים) שלאחר הלידה ממשיכים היולדת והתינוק לשהות בבית היולדות, ונמצאים תחת מעקב רפואי. יש סיבוכים הנגרמים ליולדת כתוצאה מהלידה שהשפעתם ארוכת טווח, בהם צניחת אברי האגן (חולשת שרירי רצפת האגן) או דמם שלאחר לידה. תוצאה קיצונית של לידה היא מות היולדת כתוצאה מהלידה.
היסטוריה

באימפריה הרומית היה ידע לא מבוטל במיילדות. סורנוס מאפסוס, בן המאה השנייה כתב ספר על מיילדוּת ששימש עד המאה ה-16. ידע זה נמוג בימי הביניים. ספר ראשון באנגלית על מיילדות, "The Birth of Mankynde", יצא לאור בשנת 1544.
לפני המאה ה-18 היה הטיפול באישה ההרה וביולדת נחלתן הבלעדית של נשים. האישה ההרה הזמינה ידידות קרובות ובנות משפחה על מנת שילוו אותה. מיילדוֹת טיפלו בכל שלבי הלידה. נוכחות של רופאים הייתה נדירה ביותר, והתרחשה רק כאשר אירע סיבוך חמור. השתתפות גבר בלידה נחשבה כפוגעת בצניעות האישה. רופא גרמני, שבשנת 1522 התחפש לאישה כדי להיות נוכח בלידה, הועלה על המוקד.
במאה ה-18 חלו התפתחויות בתחום המיילדות, ובפרט הבנת הפיזיולוגיה של ההיריון והלידה. בסוף המאה ה-18 השיגו רופאים הבנה במבנה הרחם ובשינויים שהוא עובר במהלך הלידה. כל אלה הביאו לכניסתם של גברים לתחום שקודם לכן היו בו רק נשים. נוסדו בתי יולדות שחיזקו את אחיזתם של רופאים בתחום זה, שקודם לכן התאפיין בלידת בית בסיוע מיילדת. בין הגברים הראשונים באותה תקופה יש להזכיר את פרדריק ראוש, ההולנדי שאף הפך למפקח ולבוחן רפואי של המיילדות
במאה ה-19 נבלמה התפתחותו של תחום המיילדוּת, בעיקר עקב התנגדות של הממסד הרפואי, וקיפאון זה נמשך עד לשנות ה-80 של המאה ה-19. היה קשה ביותר לרכוש השכלה במיילדות ולזכות בהכרה כרופא. בשלהי המאה ה-19 החלה להתפתח התפיסה המודרנית של מיילדות, ונוכחות של רופא בלידה הפכה למקובלת. ברבות ממדינות אירופה הונהג רישוי של העיסוק במיילדות. התפתחות ההרדמה סללה את הדרך לשימוש בניתוח קיסרי.
עד לשנות ה-80 של המאה ה-18 שיעורי תמותת יולדות בבתי היולדות היו גבוהים ביותר. הרופא איגנץ זמלווייס שם לב שבלידת בית שיעורי התמותה מזיהום לידה היו נמוכים במידה ניכרת מאלה שבבתי היולדות. הוא גילה ב-1848 שנטילת ידיים בחומר מחטא בבתי יולדות מקטינה מאוד את הידבקות היולדות באלח דם. שיטתו התקבלה בהונגריה, אך נתקלה בשמרנות במדינות אחרות, ורק כעבור שנים אחדות ניתן לה ביסוס תאורטי, בתאוריית מחלות מחיידקים של לואי פסטר.
ראו גם

גינוקולוגיה
לקריאה נוספת

אברהם גולן (עורך), מיילדות, גינקולוגיה ופוריות - עקרונות ויישום, דיונון, 2009. גרסה מקוונת של הספר (לבעלי הרשאה), באתר "כותר"
הערות שוליים

↑  WHO recommendations on postnatal care of the mother and newborn, WHO, 2013
1 2  Ian Carr, Some Obstetrical History, Neonatology on the Web
| --- | --- |
בקרת זהויות :  NLI: 987007541117605171  BNE: XX524424  BnF: cb11932879f (data)  GND: 4019604-5  LCCN: sh85093768  NARA: 10640944  NDL: 00940388  NKC: ph124365 
דימות תלת-ממדי של עמוד השדרה של העובר, בסריקה בשבוע ה-19 להיריון
הוצאת יילוד מרחם אמו בניתוח קיסרי
יולדת ותינוקהּ, במדינת אודישה שבהודו
שתי מיילדות מסייעות ליולדת, איור מתחילת המאה ה-16
ויק סיישס

| --- | --- |

 לידה:  30 באוגוסט 1923 פילדלפיה, פנסילבניה, ארצות הברית
 פטירה:  5 ביולי 2024  (בגיל 100) מיל ואלי, ארצות הברית 
 מדינה:  ארצות הברית ארצות הברית
 גובה:  1.85 מטר
 יד חובטת:  ימין
 פעילות כמקצוען:  1940–2024 (כ־84 שנים) 
 יחידים
 מאזן קריירה:  801-236 (77.2%)
 דירוג שיא:  3 (1958)
 זכיות בטורנירים:  49
 זוגות
 מאזן קריירה:  4–9 
 שיאי גראנד סלאם
 זכיות 15 (2 ביחידים)
 אליפות אוסטרליה הפתוחה:  חצי גמר (1953)
 אליפות צרפת הפתוחה:  גמר (1953)
 וימבלדון:  זכייה (1953)
 אליפות ארצות הברית הפתוחה:  זכייה (1954)
 
אליאס ויקטור "ויק" סיישס ג'וניור (באנגלית: .Elias Victor "Vic" Seixas Jr;‏ 30 באוגוסט 1923 - 5 ביולי 2024) היה טניסאי יהודי-אמריקאי, בשיאו דורג במקום השלישי בעולם (1953).
סיישס זכה ב-15 תוארי גראנד סלאם בכל 4 הטורנירים, 2 ביחידים (וימלבדון 1953 וארצות הברית 1954), 5 בזוגות גברים (אוסטרליה 1955, צרפת 1954, צרפת 1955, ארצות הברית 1952 וארצות הברית 1954) ו-8 בזוגות מעורבים (צרפת 1953, וימבלדון 1953, וימבלדון 1954, וימבלדון 1955 וימבלדון 1956 וארצות הברית 1953–1955), 7 פעמים ביחד עם דוריס הארט מארצות הברית ופעם אחת עם שירלי פריי מארצות הברית.
ביחד עם טוני טרברט הוביל את נבחרת ארצות הברית לזכייה בגביע דייוויס (1954).
ביוגרפיה

סיישס נולד וגדל בפילדלפיה, בן לאמא ממוצא אירי ולאבא יליד ברזיל ממוצא יהדות פורטוגל. בתקופת מלחמת העולם השנייה הוא שירת כ-3 שנים כטייס בחיל האוויר של ארצות הברית ובשנת 1949 סיים את לימודיו באוניברסיטת קרוליינה הצפונית בצ'אפל היל.
ביוגרפיה > קריירת טניס

סיישס השתתף 28 פעמים באליפות ארצות הברית משנת 1940 ועד שנת 1969. הוא זכה באליפות פעם אחת בשנת 1954, הגיע פעמיים למשחק הגמר (1951 ו-1953), פעמיים הגיע לשלב חצי הגמר (1955 ו-1956), פעמיים הגיע לשלב רבע הגמר (1957 ו-1958) ו-8 פעמים לסיבוב הרביעי (1947, 1948, 1952, 1959, 1960, 1962, 1964 ו-1965).
ביוגרפיה > 1950

ההופעה הראשונה של סיישס בטורניר גראנד סלאם מחוץ לארצות הברית נערכה באליפות צרפת בשנת 1950 שבה הגיע לשלב רבע הגמר והפסיד לירוסלב דרובני מצ'כיה (דורג 1) ב-4 מערכות (7-5, 17-15, 5-7, 6-4).
הפעם הראשונה שבה סיישס הופיע באליפות וימבלדון הייתה בשנת 1950. הוא הגיע לשלב חצי הגמר שבו הפסיד לבאדג' פאטי מארצות הברית (דורג 5 ולבסוף זכה בתואר) ב-4 מערכות (6-3, 5-7, 6-2, 7-5). בשלב שמינית הגמר הוא ניצח את ג'ון ברומיץ' מאוסטרליה (דורג 8) ב-4 מערכות (1–6, 5-7, 6-4, 3-6) ובשלב רבע הגמר הוא ניצח את אריק סטרג'ס מדרום אפריקה (דורג 4) ב-5 מערכות (7–9, 8-6, 6-3, 2-6, 5-7).
ביוגרפיה > 1951

באליפות ארצות הברית שנערכה בשנת 1951 הגיע סיישס למשחק הגמר שבו הפסיד לפרנק סג'מן מאוסטרליה ב-3 מערכות (4–6, 1–6, 1–6). באותה שנה הוא דורג במקום רביעי בעולם.
ביוגרפיה > 1952

באליפות וימבלדון שנערכה בשנת 1952 דורג סיישס במקום שלישי אך הפסיד בשלב רבע הגמר להרברט פלאם מארצות הברית (דורג 6) ב-4 מערכות (6-4, 3-6, 6-3, 7-5). בטורניר זוגות גברים הוא הגיע למשחק הגמר ביחד עם אריק סטארגס והם הפסידו לקן מקגרגור ופרנק סג'מן מאוסטרליה ב-3 מערכות (6-3, 7-5, 6-4).
באליפות ארצות הברית שנערכה באותה שנה הוא דורג במקום ראשון בטורניר, אך הפסיד כבר בשלב רבע הגמר לקן רוזוול מאוסטרליה (דורג 8) ב-5 מערכות (3-6, 6-2, 7-5, 5-7, 6-3).
ביוגרפיה > 1953

באליפות אוסטרליה שנערכה בשנת 1953 הגיע סיישס לשלב חצי הגמר שבו הפסיד לקן רוזוול מאוסטרליה (שלבסוף זכה בתואר) ב-4 מערכות (6-3, 2-6, 7-5, 6-4).
באליפות צרפת שנערכה בשנת 1953 הגיע סיישס למשחק הגמר שבו הפסיד ב-4 מערכות לקן רוזוול (3–6, 4–6, 6–1, 2–6). הוא זכה ביחד עם דוריס הארט מארצות הברית בתואר לזוגות מעורבים לאחר ניצחון במשחק הגמר על מורין קונולי מארצות הברית ומרווין רוז מאוסטרליה ב-3 מערכות (4–6, 6–4, 6–0).
ביוגרפיה > 1953 > אלוף וימבלדון

באליפות וימבלדון שנערכה באותה שנה הוא זכה בתואר ליחידים הראשון שלו לאחר ניצחון במשחק הגמר ב-3 מערכות על קורט נילסן מדנמרק (9–7, 6–3, 6–4). בטורניר לזוגות גברים הוא הגיע לשלב חצי הגמר ביחד עם גרדנר מלוי מארצות הברית שבו הפסידו ב-4 מערכות לזוג מאוסטרליה. בטורניר לזוגות מעורבים ביחד עם דוריס הארט הם זכו בתואר לאחר ניצחון על אנריקה מוראה מארגנטינה ושירלי פריי מארצות הברית ב-2 מערכות (7-9, 5-6).
באליפות ארצות הברית שנערכה באותה שנה הוא הגיע למשחק הגמר שבו הפסיד ב-3 מערכות לבן ארצו טוני טרברט (3–6, 2–6, 3–6) וזכה בתואר בזוגות מעורבים ביחד עם דוריס הארט לאחר ניצחון על ג'וליה סמפסון מארצות הברית ורקס הרטוויג מאוסטרליה ב-3 מערכות (6–2, 4–6, 6–4).
ביוגרפיה > 1954

באליפות אוסטרליה שנערכה בשנת 1954 הגיע סיישס לשלב רבע הגמר שבו הפסיד למרווין רוז (שלבסוף זכה בתואר) ב-4 מערכות (8-6, 9-7, 9-11, 6-4).
באליפות צרפת שנערכה בשנת 1954 הוא הגיע לשלב רבע הגמר שבו הפסיד לארתור לרסן מארצות הברית ב-4 מערכות (6-4, 1-6, 8-6, 6-1) וזכה בטורניר לזוגות גברים ביחד עם טוני טראברט לאחר ניצחון על לו הוד מאוסטרליה וקן רוזוול ב-3 מערכות (6–4, 6–2, 6–1).
באליפות וימבלדון שנערכה בשנת 1954 הוא הגיע לשלב רבע הגמר שבו הפסיד לבאדג' פאטי ב-4 מערכות (7-5, 4-6, 6-3, 6-2). בטורניר לזוגות גברים הוא הגיע למשחק הגמר ביחד עם טוני טראברט והם הפסידו לרקס הארטוויג ומרווין רוז מאוסטרליה ב-4 מערכות (6-4, 6-4, 3-6, 6-4). בטורניר לזוגות מעורבים ביחד עם דוריס הארט הם זכו בפעם השנייה ברציפות בתואר לאחר ניצחון על קן רוזוול ומרגרט אוסבורן דופונט מארצות הברית ב-3 מערכות (7-5, 4-6, 3-6).
ביוגרפיה > 1954 > אלוף ארצות הברית

באליפות ארצות הברית שנערכה בשנת 1954 הוא זכה בכל שלושת התארים האפשריים, לאחר ניצחון במשחק הגמר בטורניר לגברים על רקס הארטוויג מאוסטרליה ב-4 מערכות (3–6, 6–2, 6–4, 6–4), בטורניר לזוגות גברים ביחד עם טוני טראברט לאחר ניצחון על לו הוד וקן רוזוול ב-4 מערכות (3–6, 6–4, 8–6, 6–3) ובטורניר לזוגות מעורבים ביחד עם דוריס הארט בפעם השנייה ברציפות לאחר ניצחון על קו רוזוול ומרגרט אוסבורן דופונט ב-3 מערכות (4–6, 6–1, 6–1).
ביוגרפיה > גביע דייוויס

בשנים 1957-1951 שיחק סיישס בנבחרת ארצות הברית והגיע עימה לשלב הגמר בכל 7 הפעמים בהן שיחק. באותן שנים הוא שימש 3 פעמים כקפטן הנבחרת. בשנת 1954 הוא זכה ביחד עם טוני טרברט בגביע. הוא מדורג במקום חמישי במספר משחקי היחידים אותם שיחק (24) ומאזן המשחקים שלו עומד על 38–17.
חיים אישיים

מסוף שנות ה-50, לאחר שפרש מטניס מקצועני, עבד סיישס כברוקר עד תחילת שנות ה-70. לאחר מכן עבד כמנהל במועדון טניס בווירג'יניה המערבית. בשנת 1989 עבר לקליפורניה ושם הקים תוכנית של אימוני טניס. בשנת 1998 עבד כברמן.
סיישס נפטר ב-5 ביולי 2024.
הנצחה

בשנת 1971 נכלל סיישס בהיכל התהילה הבין-לאומי של הטניס.